Fursa ya kulala seli ya Nelson Mandela yashutumiwa Afrika Kusini\nMandela alifungwa Kisiwa cha Robben kwa miaka 18

Kiongozi huyo wa zamani wa Afrika Kusini alikaa katika gereza hilo kwa miaka 18.

Shirika la hisani la CEO Sleepout ambalo huchangisha pesa za kuwasaidia watu wasio na makao lilikuwa limeanzisha mnada mtandaoni ambapo yule ambaye angelipa peza Zaidi angepata fursa ya kulala usiku mmoja katika chumba hicho.

Shirika hilo tayari limeahirisha mnada huo.

Kituo cha habari cha EWN News kinaripoti kuwa afisa wa makumbusho hayo Morongoa Ramaboa anasema ingawa CEO Sleepout walikuwa wamewasiliana nao kuhusu mpango huo, hakukuwa na makubaliano yoyote.

Aidha, anasema hakukuwa na maafikiano ya iwapo chumba halisi alimofungwa Mandela ndicho kingetumiwa.

"Tunashutumu sana mpango huo wa kutoa fursa kwa atakayetoa pesa nyingi zaidi kulala katika seli ya Nelson Mandela kisiwani humo. Tunasikitika kwamba historia ya maisha ya Nelson Mandela inatumiwa vibaya hivi kwa manufaa yakifedha," anasema.

Waliokuwa wanataka kulipia fursa hiyo sasa wanapewa fursa ya kulala katika shamba la Liliesleaf  ambalo lilimilikiwa na rais huyo wa zamani aliyepigana dhidi ya ubaguzi wa rangi.

Ukurasa uliokuwa na mnada huo mtandaoni sasa unawalekeza watu kwa shamba hilo la Liliesleaf.

Kiasi cha chini kwenye mnada huo sasa ni $11,000 (£8,300), na shirika hilo linasema shamba hilo linaweza kuwahudumia watu hadi 400.

Kisiwa cha Robben sasa ni kituo cha kitalii

Operesheni ya maafisa wa utawala wa ubaguzi wa rangi iliyofanywa kwenye shamba hilo lililotumiwa kama maficho na wanachama wa ANC ilipelekea Kesi za Rivonia ambapo baada yake Mandela na wanaharakati wengine waliokuwa wakipambana na ubaguzi wa rangi walifungwa jela.

Shamba hilo lilifunguliwa kwa umma mwaka 2013 kama makumbusho.

Maisha ya Nelson Mandela miaka 27 gerezani

"Nilienda likizo ndefu ya miaka 27," Nelson Mandela wakati mmoja alisema kuhusu miaka yake gerezani.

Maneno kwanza ya mlinzi wa gereza wakati Nelson Mandela na wenzake wa ANC walifika yalikuwa ni: "Hiki ni kisiwa, Hapa ndipo mtafia."

Walipitia maisha mabaya kwenye gereza ...\n\ntl;dr:
Makumbusho ya Kisiwa cha Robben nchini Afrika Kusini imeshutumu vikali shirika ambalo lilikuwa linafanya mnada wa kununua nafasi ya kulala seli alimofungwa Nelson Mandela.